Mogućnosti jačanja gospodarske suradnje Hrvatske i Sjeverne Makedonije brojne su, posebice u poljoprivredi i prehrambenoj industriji, energetici, prometu, turizmu i infrastrukturi, istaknuto je u ponedjeljak na hrvatsko-makedonskom gospodarskom forumu. Predsjednik HGK-a Luka Burilović na forumu “Pogled u budućnost u izazovnim vremenima: Produbljivanje makedonsko-hrvatskog gospodarskog partnerstva i suradnje” u Hrvatskoj gospodarskoj komori (HGK), rekao je kako su gospodarski odnosi dvije zemlje dobri i prijateljski. Uz poljoprivredu, prehrambenu i farmaceutsku industriji, suradnju je, kako je naveo, moguće ojačati u nizu sektora: energetici, prometu, turizmu, itd. I potpredsjednik vlade Sjeverne Makedonije zadužen za gospodarstvo, koordinaciju gospodarskih sektora i investicije Fatmir Bytyqi, također je kazao kako su brojni potencijali za jačanje gospodarskih odnosa dviju zemalja, posebice u području energetike. H